SAFARI ยันไฟไหม้สวนอาหารไม่กระทบธุรกิจ เร่งเรียกร้องค่าสินไหมชดเชย
SAFARI ยันไฟไหม้สวนอาหารไม่กระทบธุรกิจ เร่งเรียกร้องค่าสินไหมชดเชย
20 ก.ย. 2561

บริษัท ซาฟารีเวิลด์ จํากัด (มหาชน) หรือ SAFARI เปิดเผยว่า เมื่อวานนี้ (19 ก.ย.61) เวลาประมาณ 18.00 น. ได้เกิดเหตุเพลิงไหม้อาคารภัตตาคาร หลังภายในพื้นที่มารีนปาร์ค แต่สามารถควบคุมเพลิงไม่ให้ลุกลามไปยังบริเวณอื่นและดับเพลิงได้ในเวลาต่อมา
ทั้งนี้ เหตุการณ์ดังกล่าวมิได้ส่งผลกระทบต่อสัตว์ เวทีการแสดงโชว์และพื้นที่การให้บริการอื่นๆ บริษัทฯ สามารถเปิดดําเนินธุรกิจและให้บริการทางด้านอาหารและเครืองดื่มแก่นักท่องเที่ยวได้ตามปกติ เนื่องจากไม่มีความเสียหายในส่วนใดนอกจากภัตตาคาร 2 หลังดังกล่าวเท่านั้น
อีกทั้งยังมีอาคารภัตตาคาร ขนาดใหญ่อีกจํานวน 3 หลัง ซึ่งสามารถรองรับจํานวนนักท่องเที่ยวในแต่ละวันได้อย่างเพียงพอ ทั้งนี้ทรัพย์สินของบริษัทฯ มีประกันภัยคุ้มครองครอบคลุมความเสียหายที่เกิดจากอัคคีภัยทั้งหมดและได้ประสานงานกับบริษัทผู้รับประกันภัยสําหรับการเรียกร้องค่าสินไหมชดเชยความเสียหายเรียบร้อยแล้ว